**Zmajeva Kugla Z** na japanskom (*Doragon Bōru Zetto*) je nastavak popularne anima serije *Zmajeva Kugla*. *Zmajeva Kugla Z* je identična adaptacija drugog (i mnogo dužeg) dela mange *Zmajeva kugla* koju je napisao i nacrtao japanski crtač mangi Akira Torijama. Ova anima serija prikazuje likove, situacije i neke priče koje nisu prisutne u originalnoj mangi. Zbog toga veliki broj fanova nije priznao ovu seriju kao nastavak originalne *Zmajeve Kugle*. 

Serija prati avanture odraslog Sajanca Son Gokua, koji zajedno sa svojim prijateljima, brani planetu Zemlju od raznih vrsta neprijatelja. Dok originalna serija *Zmajeva Kugla* prati Gokua od detinjstva do odrastanja, *Zmajeva Kugla Z* prati njega kao odraslog čoveka, a u isto vreme prati i odrastanje njegovog sina, Gohana. Razlika u odnosu na originalnu seriju je sve primetljivija kasnije u seriji kada ona dobija mnogo dramatičniji ton.

Anima je prvi put prikazana u Japanu 18. Aprila, 1989 (na Fudži TV-u) u sedam časova i završila se 31. Januara, 1996. U SAD-u serija je prikazivana između 1996 i 2003, ali ne uvek na istoj televiziji i sa istim prevodima teksta. Serija je prikazivana u Ujedinjenom Kraljevstvu na Kartun Netvorku, sa istim problemima u prevodu teksta. Serija je počela 6 Marta, 2000 i trajala je do 2002, sa Majin Bu sagom koja je prikazana na CNX-u dok su Fjužn i Kid Bu saga bile prikazane na istom programu koji je promenio naziv u „Tunami". Serija je zavrsila prikazivanje u Ujedinjenom Kraljevstvu 28 Februara, 2003. Kada se serija završila ponovo se prikazaivala svakog dana na Tunamiju koji je ponovo promenio ime u Kartun Netvork TOO.

Posle *Zmajeve Kugle Z*, priča o Son Goku-u i njegovim prijateljima nastavljena je u anima seriji *Zmajeva Kugla GT*. Ova serija nije zasnovana na originalnoj mangi koju je napisao Akira Torijama.

Akira Torijama je kasnije napravio humorističku parodiju na ovaj serijal pod nazivom *Neko Majin Z* (neki likovi iz *Zmajeve Kugle Z* su se nekoliko puta pojavljivali u ovoj parodiji), ali ova manga je napravljena kao parodija, a ne kao nastavak originalne mange.

Popularnost
-----------

Popularnost *Zmajeve Kugle Z* je ogromna. Posle vise od 15 godina, serijal je stekao ogromnu popularnost među decom i odraslima u celom svetu. To je najviše zbog toga što serija ima veoma reprezentativan prikaz pobede dobra nad zlom, pobede ljubavi nad mržnjom, značaj porodice i prijatelja kao i upornu strast za ostvarivanjem ciljeva. Serija sadrži veoma visok nivo naučne fantastike, i istice se tuča među likovima-sto je doprinelo ogromnoj popularnosti među adolescentima koji su uz nju odrasli.

*Zmajeva Kugla Z* takođe igra veliku ulogu u doprinošenju popularnosti anima u zapadnjačkoj kulturi. Iako su prve dve sezone 1996 godine prikazivane na različitim kanalima u SAD-u, 31 Avgusta, 1998 Kartun Netvork je počeo da prikazuje šou u Tunamijevom delu za akciono-orijentisane serijale. Tunami je ovaj šou proglasio za *Najbolji akcioni crtani film svih vremena*. Ovaj crtani je podigao popularnost Tunamija, ali ne znajući uradio i mnogo više od toga. Nova popularnost *Zmajeve Kugle Z* doprinela je velikom interesovanju za Japanske crtane filmove u očima zapadne omladine, što je dovelo zapadnjačku industriju anima na nove visine.

Spoljašnje veze
---------------

* Zmajeva kugla Arhivirano 2014-12-18 na Wayback Machine-u
* *Dragon Ball Z* na IMDb-u